Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta

(2020/C 58/09)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

YHTENÄINEN ASIAKIRJA

”DELLE VENEZIE” / ”BENEŠKIH OKOLIŠEV”

PDO-IT-02360

Hakemuksen päiväys: 10. huhtikuuta 2017

1. Rekisteröitävä nimi / rekisteröitävät nimet

”delle Venezie” / ”Beneških okolišev”

2. Jäsenvaltio

Italia

3. Maantieteellisen merkinnän tyyppi

SAN

4. Rypäletuotteiden luokat

1. Viini

4. Kuohuviini

5. Laatukuohuviini

8. Helmeilevä viini

5. Viinin/viinien kuvaus

”delle Venezie” / ”Beneških okolišev” Pinot Grigio – luokka: viini

Väri: oljenkeltaisesta kullankeltaiseen, toisinaan kuparinvärinen tai roosa.

Tuoksu: Pinot Grigiolle tyypillinen eli hedelmäinen tuoksu, jossa on aavistus valkomaltoisia hedelmiä päärynöistä ja omenoista trooppisiin hedelmiin; tuoksu on voimakas, toisinaan mukana on hieman valkoisten kukkien aromaattisia sävyjä.

Maku: raikas ja harmoninen, vaihtelee kuivasta puolikuivaan.

Kokonaisalkoholipitoisuus vähintään (til.-%): 11 %.

Sokeriton uutos vähintään (g/l): 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”delle Venezie” / ”Beneških okolišev” Pinot Grigio Frizzante (helmeilevä viini)

Väri: oljenkeltaisesta kullankeltaiseen, toisinaan kuparinvärinen tai roosa.

Vaahto: hienojakoinen ja haihtuva.

Tuoksu: Pinot Grigiolle tyypillinen eli hedelmäinen tuoksu, jossa on aavistus valkomaltoisia hedelmiä päärynöistä ja omenoista trooppisiin hedelmiin; tuoksu on voimakas, toisinaan mukana on hieman valkoisten kukkien aromaattisia sävyjä.

Maku: raikas, tasapainoinen hapokkuus, harmoninen, vaihtelee kuivasta puolikuivaan.

Kokonaisalkoholipitoisuus vähintään (til.-%): 11 %.

Sokeriton uutos vähintään (g/l): 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”delle Venezie” / ”Beneških okolišev” Pinot Grigio Spumante (kuohuviini)

Väri: oljenkeltaisesta kullankeltaiseen, toisinaan kuparinvärinen tai roosa.

Vaahto: hienojakoinen ja viipyilevä.

Tuoksu: Pinot Grigiolle tyypillinen eli hedelmäinen tuoksu, jossa on aavistus valkomaltoisia hedelmiä, kuten päärynöitä ja omenoita ja jopa trooppisia hedelmiä; tuoksu on voimakas, ja mukana on toisinaan hieman valkoisten kukkien ja pähkinöiden aromaattisia sävyjä autoklaaviprosessin takia.

Maku: raikas, tasapainoinen hapokkuus, harmoninen, dosaggio zerosta kuivaan.

Kokonaisalkoholipitoisuus vähintään (til.-%): 11,00 %.

Sokeriton uutos vähintään (g/l): 14,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”delle Venezie” / ”Beneških okolišev” Pinot Grigio – laatukuohuviinit

Väri: oljenkeltaisesta kullankeltaiseen, toisinaan kuparinvärinen tai roosa.

Vaahto: hienojakoinen ja viipyilevä.

Tuoksu: Pinot Grigiolle tyypillinen eli hedelmäinen tuoksu, jossa on aavistus valkomaltoisia hedelmiä, kuten päärynöitä ja omenoita ja jopa trooppisia hedelmiä; tuoksu on voimakas, ja mukana on toisinaan hieman valkoisten kukkien ja pähkinöiden aromaattisia sävyjä autoklaaviprosessin takia.

Maku: raikas, tasapainoinen hapokkuus, harmoninen, dosaggio zerosta kuivaan.

Kokonaisalkoholipitoisuus vähintään (til.-%): 11,00 %.

Sokeriton uutos vähintään (g/l): 14,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”delle Venezie” / ”Beneških okolišev” Bianco (valkoinen) – luokka: viini

Väri: vihreänkeltaisesta kullankeltaiseen.

Tuoksu: hedelmäinen, lajikkeesta riippuen aavistus valkomaltoisia ja kypsiä hedelmiä, voimakas, toisinaan hieman valkoisten kukkien aromaattisia vivahteita.

Maku: kuivasta puolikuivaan, harmoninen, hyvärakenteinen, toisinaan hapokkuuteen liittyviä raikkaita vivahteita.

Kokonaisalkoholipitoisuus vähintään (til.-%): 11,00 %.

Sokeriton uutos vähintään (g/l): 14,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

6. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

Bianco (luokka: viini); Pinot Grigio (luokat: viini, kuohuviini, laatukuohuviini ja helmeilevä viini)

18 000 kg rypäleitä hehtaarilta

Bianco (luokka: viini); Pinot Grigio (luokat: viini, kuohuviini, laatukuohuviini ja helmeilevä viini)

126 hl/ha

7. Rajattu maantieteellinen alue

SAN-viinien ”delle Venezie” / ”Beneških okolišev” rajattu tuotantoalue käsittää Trenton autonomisen maakunnan sekä Friuli Venezia Giulian ja Veneton alueet.

8. Pääasiallinen rypälelajike / pääasialliset rypälelajikkeet

Chardonnay B.

Pinot Bianco B. – Pinot

Garganega B. – Garganego

Müller Thurgau B. – Riesling x Sylvaner

Verduzzo Friulano B. – Verduzzo

Verduzzo Trevigiano B. – Verduzzo

Tocai Friulano B. – Friulano

Tocai Friulano B. – Tai

Pinot Grigio – Pinot

Pinot Grigio – Pinot Gris

9. Yhteyden/yhteyksien kuvaus

”delle Venezie” / ”Beneških okolišev” – luokat: viini, kuohuviini, laatukuohuviini ja helmeilevä viini

Yhteyden kannalta merkitykselliset luontoon liittyvät tekijät: SAN-viinien ”delle Venezie” / ”Beneških okolišev” alue käsittää Trenton autonomisen maakunnan hallintoalueen ja Friuli Venezia Giulian ja Veneton alueiden hallintoalueet. Alueen pohjoisosassa sijaitsee vuorten muodostama kaari, joka ympäröi ja reunustaa tuotantoaluetta ja suojaa sitä kylmiltä pohjois- ja koillisvirtauksilta. Aluetta halkovat useat merkittävät ja tasaisesti virtaavat joet ja purot. Alue on viininviljelyn kehtoa. Tärkeimmät joet ovat Adige, Brenta, Piave, Tagliamento ja Isonzo. Ilmastolle tyypillinen vuotuinen keskilämpötila on 10–14 °C. Kylmimmät kuukaudet ovat joulu- ja tammikuu, ja kuumimmat kuukaudet heinä- ja elokuu, jolloin keskilämpötila on 20–25 °C. Alueen vuotuinen sademäärä on keskimäärin 700–1 300 mm. Vaikka alueella sataa runsaasti, maaperä läpäisee vettä riittävästi. Sateen ja hyvän käytettävissä olevan vesimäärän ansiosta alueella ei ole puutetta vedestä. Muita delle Venezie / Beneških okolišev -viinin SAN-alueen ilmastolle tyypillisiä tekijöitä ovat pohjoisessa sijaitsevien Alppien alueen ja alarinteiden ja etelässä sijaitsevan Adrianmeren yhteiset leudontavat vaikutukset. Ne vaikuttavat lämpötilaan merkittävästi, sillä ne lieventävät kesän ja talven äärimmäisiä lämpötiloja. Adrianmeren vaikutuksesta syntyvien ja alueen yli kulkevien ilmamassojen sekä vuoriston aiheuttama vaikutus säätelee virtausta ja siten myös siitä johtuvaa sadetta. Erityisesti tuulensuunnan päivittäiset muutokset elo- ja syyskuussa tuottavat optimaalisia lämpötilan vaihteluja rypäleiden kypsymistä varten. Nämä kolme osatekijää eli Alppien alue ja alarinteet, Adrianmeri ja koko aluetta pohjoisesta etelään halkovat joet tekevät rajatusta maantieteellisestä alueesta yhtenäisen.

Alppien alarinteiden ja kukkuloiden maaperä koostuu pääosin mesotsooiselta maailmankaudelta peräisin olevista kalkki- tai dolomiittikalkkimuodostumista. Maaperän rakenne soveltuu veden poistoon.

Alangot koostuvat useiden aluetta halkovien jokien kuljettamista aineksista muodostuneista alluviaalisista kerrostumista. Alankojen maaperän rakenne vaihtelee hiekkapitoisesta hiesusta silttipitoiseen hiesuun. Maaperässä on joskus syviä hiesusavikerrostumia, jotka poistavat vettä hyvin ja jotka soveltuvat erinomaisesti viininviljelyyn.

Yhteyden kannalta merkitykselliset historialliset ja inhimilliset tekijät: Koillis-Italian ensimmäiset viinitarhat perustettiin 600–400 eKr. Yhdistävä tekijä delle Venezie / Beneških okolišev -viinin viljelyn historiassa on kuitenkin Venetsian tasavalta. Moderni viininviljely sai alkunsa San Michele all’Adigen ja Coneglianon oppilaitosten tarjoamasta koulutuksesta sekä uusia viininviljelyn ja viininvalmistuksen tekniikoita koskevan tietämyksen levittämisestä. Oleellinen merkitys on ollut rajatun maantieteellisen alueen viininviljelijöiden panoksella. He ottivat käyttöön innovatiivisia prosesseja ja hoitomenetelmiä, joissa yhdistyvät sekä ympäristön että talouden kestävyys. Tärkeitä ovat olleet myös maanparannuksesta vastaavat osuuskunnat, jotka pitkän aikaa ovat huolehtineet tärkeistä vedenjakeluverkostoista poikkeuksellisten kuivuusjaksojen aikana.

Kun Chardonnay- ja Pinot-lajikkeita alettiin viljellä 1800-luvun lopussa, alueesta tuli maan pääasiallinen viinien, helmeilevien viinien ja kuohuviinien viljely- ja tuotantoalue. Delle Venezie / Beneških okolišev -alueella on ihanteelliset olosuhteet erityisesti Pinot Grigiolle. Lajikkeen rypäleiden laatuominaisuudet ja erityiset viininvalmistusominaisuudet ovat parhaimmillaan kyseisessä ympäristössä. Viininviljelijät ovat markkinoineet kyseisiä viinejä vuodesta 1977 lähtien maantieteellisellä merkinnällä ”delle Venezie” ja sloveeninkielinen vähemmistö merkinnällä ”Beneških okolišev”.

”delle Venezie” / ”Beneških okolišev” – luokat: kuohuviini (4), laatukuohuviini (5) ja helmeilevä viini (8)

Tiedot viinien laadusta/ominaisuuksista, jotka johtuvat maantieteellisestä ympäristöstä:

Kuohuviinien, laatukuohuviinien ja helmeilevien viinien luokkaan kuuluvien delle Venezie Pinot Grigio -viinien väri vaihtelee oljenkeltaisesta kullankeltaiseen, ja toisinaan siinä on kuparin- tai roosanvärisiä vivahteita (lajikkeen tyypillisessä sävyssä). Helmeilevien viinien vaahto on hienojakoista ja haihtuvaa ja kuohuviinien hienojakoista ja viipyilevää, myös erilaisesta paineesta riippuen.

Viinin tuoksu on lajikkeelle tyypillinen eli hedelmäinen, ja siinä on aavistus valkomaltoisia hedelmiä, kuten päärynöitä ja omenoita ja jopa trooppisia hedelmiä; tuoksu on voimakas, ja toisinaan siinä on mukana hieman valkoisten kukkien ja pähkinöiden aromaattisia sävyjä autoklaaviprosessin takia.

Sekä kuohuviinin että helmeilevän viinin maku on harmoninen, siinä on raikkaita vivahteita ja sen hapokkuus tasapainoinen. Kuohuviinien sokeripitoisuus vaihtelee dosaggio zerosta kuivaan ja helmeilevien viinien kuivasta puolikuivaan.

Syy-seuraussuhde maantieteellisen alueen ja maantieteellisestä ympäristöstä johtuvan tuotteen laadun/ominaisuuksien välillä:

Edellä kuvatut kuohuviinien, laatukuohuviinien ja helmeilevien viinien erityiset ominaisuudet perustuvat tuotantoalueen maaperän ja ilmasto-olosuhteiden yhteisvaikutukseen ja inhimillisiin tekijöihin, joilla on ollut vaikutusta rypäleiden viinivalmistuspotentiaaliin ja käsittelytekniikoihin menneisyydessä ja aina tähän päivään saakka.

Tuotantoalueen maantieteelliselle ympäristölle ominaista ovat lauhkea, raikas ja tuulinen ilmasto sekä hyvin vettä läpäisevä maaperä. Vedensaanti on riittävää ja tasaisesti jakautunutta, minkä ansiosta rypäletertut kypsyvät säännöllisesti. Päivä- ja yölämpötilojen huomattava vaihtelu terttujen kypsymisen aikana tuo lisäksi esiin ja säilyttää rypäleiden hapokkaan ja aromaattisen rakenteen, mikä tekee viineistä raikkaita.

Pinot Grigio -lajikkeen herkkyys itiökasveille sekä ympäristö- ja ilmastotekijöille, kuten äärimmäiselle kuumuudelle ja epäsäännölliselle kastelulle, vaatii viljelijöiltä merkittävää sitoutumista, jotta saadaan rypäleitä, jotka ovat ensinnäkin terveitä ja joiden sokerin ja aromaattisten ainesosien pitoisuus on tasapainossa, ottaen huomioon niiden myöhempi jalostus sopivasti hapokkaiksi kuohuviineiksi, laatukuohuviineiksi ja helmeileviksi viineiksi. Viljelijöiden panostus viinitilojen hoitoon – perusrunkojen valitsemisesta kasvatusmenetelmään ja lehtienhoidosta vedensaannin sääntelyyn – on ratkaisevan tärkeää.

Kaikki tämä on oleellista, jotta saadaan rypäleitä, jotka soveltuvat kuohuviiniksi, laatukuohuviiniksi tai helmeileväksi viiniksi jalostettavien erien valmistukseen. Tavoitteena on tuottaa viinejä, joilla on lajikkeelle tyypilliset aistinvaraiset ominaisuudet.

Delle Venezie / Beneških okolišev -kuohuviinit, -laatukuohuviinit ja -helmeilevät viinit ovat myös autoklaaviprosessin teknisen innovoinnin tulosta. Sen avulla hiivan muuntoprosessista on saatu entistä tehokkaampi, minkä ansiosta tuotettujen viinien aromaattinen profiili ja miellyttävyys korostuvat entisestään. Tämä mahdollistaa viinien erityisten aistinvaraisten ominaisuuksien esiin tuomisen erityisesti tehostamalla raikkaita ja kukkaisia vivahteita, jotka johtuvat pääasiallisesti rypäleistä ja heijastavat Pinot Grigio -viinien tuotantoon erittäin hyvin soveltuvaa ympäristöä.

Tarkastetun alkuperänimityksen alueen Pinot Grigio -kuohuviinien ja -helmeilevien viinien ainutlaatuisuus ja erotettavuus ovat siten pH-arvon ja hapokkuuden tasapainon tulosta. Se tuo esiin viinien miellyttävän aromin ja yleisen eleganssin, jotka ovat sopivien viininvalmistusprosessien lopputulos.

”delle Venezie” / ”Beneških okolišev” – luokka: viini

Tiedot viinin laadusta/ominaisuuksista, jotka johtuvat maantieteellisestä ympäristöstä:

Delle Venezie / Beneških okolišev Pinot Grigio -viinien väri vaihtelee vaaleankeltaisesta oljenkeltaiseen ja sävyihin, joilla saattaa olla kuparin- tai roosanvärisiä vivahteita (lajikkeen tyypillisessä sävyssä) käymisprosessin takia. Viinin tuoksussa on lajikkeelle tyypillisiä eli hedelmäisiä vivahteita, joissa on muun muassa aavistus valkomaltoisia hedelmiä, kuten päärynöitä ja omenoita ja jopa trooppisia hedelmiä. Tuoksu on voimakas, ja toisinaan siinä on hieman valkoisten kukkien aromaattisia vivahteita. Viinin maku on raikas ja harmoninen ja vaihtelee kuivasta puolikuivaan. Maulle ominaista ovat sen miellyttävä raikkaus ja lajikkeelle tyypillinen hapan vivahde.

Tuotantoalueen maaperä- ja ilmasto-olosuhtein takia viinit heijastavat tyypillisiä raikkaita vivahteita, jotka johtuvat erityisesti rypäleiden ja siten myös tuotetun viinin huomattavasta hapokkuudesta ja aromaattisten ainesosien tasapainosta.

Delle Venezie / Beneških okolišev -valkoviinin väri vaihtelee vihreänkeltaisesta kullankeltaiseen. Viinin maku on hedelmäinen, ja siinä on valkomaltoisten ja kypsien hedelmien vivahteita lajikkeesta riippuen. Tuoksu on voimakas, ja siinä on toisinaan hieman valkoisten kukkien aromaattisia vivahteita. Maku on harmoninen ja vaihtelee kuivasta puolikuivaan. Viini on hyvärakenteinen, ja siinä on toisinaan hapokkuuteen liittyviä raikkaita vivahteita.

Syy-seuraussuhde maantieteellisen alueen ja maantieteellisestä ympäristöstä johtuvien tuotteen laadun ja ominaisuuksien välillä:

Edellä kuvatut delle Venezie / Beneških okolišev Pinot Grigio- ja delle Venezie / Beneških okolišev Bianco -viinien erityiset ominaisuudet perustuvat tuotantoalueen maaperän ja ilmasto-olosuhteiden yhteisvaikutukseen ja inhimillisiin tekijöihin, joilla on ollut vaikutusta rypäleiden viinivalmistuspotentiaaliin ja käsittelytekniikoihin menneisyydessä ja aina tähän päivään saakka.

Tuotantoalueen maantieteelliselle ympäristölle ominaista ovat lauhkea, raikas ja tuulinen ilmasto sekä hyvin vettä läpäisevä maaperä. Vedensaanti on riittävää ja tasaisesti jakautunutta, minkä ansiosta rypäletertut kypsyvät säännöllisesti ja saadut rypäleet ovat huomattavan hapokkaita. Päivä- ja yölämpötilojen huomattava vaihtelu terttujen kypsymisen aikana tuo esiin ja säilyttää rypäleiden hapokkaan ja aromaattisen rakenteen, mikä tekee viineistä raikkaita.

Kun otetaan lisäksi huomioon viinien tuotannossa käytettävien lajikkeiden herkkyys itiökasveille sekä ympäristö- ja ilmastotekijöille, viljelijöiden panostus viinitilojen hoitoon – perusrunkojen valitsemisesta kasvatusmenetelmään ja lehtienhoitoon – on erittäin tärkeää lopputuloksen kannalta, jotta saadaan terveitä rypäleitä ja saavutetaan sokerin, hapokkuuden ja aromaattisten ainesosien oikea tasapaino.

Viininviljelijöiden erityistaidot vaikuttavat siihen asti, kunnes rypäleet viedään kellariin ja viininvalmistustoimet aloitetaan. Ne ovat tärkeitä viinien erityisten aistinvaraisten ominaisuuksien ylläpitämiseksi, jotta tuotetaan tasapainoisia viinejä, joissa on delle Venezie / Beneških okolišev -viinien rajatun maantieteellisen alueen tyypillinen ja erottuva raikas vivahde.

Pinot Grigio ei ole laajalle levinnyt lajike. Itse asiassa lajikkeen tyypilliset aistinvaraiset ominaisuudet eivät tule täysin esiin ympäristöissä, joissa kasvukauden lämpötila on korkea pitkän aikaa ja vettä on vähän.

Pinot Grigio -lajikkeen tai Bianco-tyyppisen cuveén valmistuksessa käytettävien tiettyjen muiden rypälelajikkeiden erityisten aistinvaraisten ominaisuuksien osalta edellä kuvattujen kaltaisten viinien valmistuksessa on otettava huomioon myös rypäleiden puristussyklit sekä käymislämpötila ja käymisen kesto.

Delle Venezie / Beneških okolišev Pinot Grigio -viinin aistinvaraiset ominaisuudet, joista on tullut astinvaraisten ominaisuuksien referenssi ja siten tekijä, joka tekee viinistä ainutlaatuisen ja erottaa sen muiden alueiden Pinot Grigioista, perustuvat erityisesti näiden ympäristötekijöiden vuorovaikutukseen sekä inhimillisiin tekijöihin, jotka johtuvat viininviljelijöiden ajan saatossa keräämästä kokemuksesta ja tiedosta.

Näiden ympäristötekijöiden vuorovaikutukseen ja inhimillisten tekijöiden yhdistelmään perustuvat myös delle Venezie / Beneških okolišev Bianco -viinin erityiset laadulliset ja aistinvaraiset ominaisuudet sekä hapokkuuden ja aromaattisuuden tasapainoinen profiili, joka tuo esiin viinien miellyttävän maun ja niiden yleisen eleganssin.

10. Olennaiset lisäedellytykset

Ei ole.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/12853

(1) EUVL L 347, 20.12.2013, s. 671.